Dusu int
Kunnafoni
Dusukasidɔnkili kitabu ye makaritɔkanw ye, minw labɛnna fɔɔ ka se dɔnkili duuru ma. U be Zeruzalɛmu dugu ciko fɔ.
A sɛbɛnbaga b'a ka dusukasi yira ni taamasiɲɛ caaman ye. O bɛɛ n'a ta, a lanin be Ala la, a y'a jigi to a kan kudayi, a ko:
«Masaba ka ɲumanya ma ban,
a ka makari ma ban.
Loon o loon sɔgɔma, u be kɛ kokura ye.
E ka ɲi kosɔbɛ.» (3.22-23)
Ni zuwifuw be Zeruzalɛmu ciko dusukasi kɛ saan o saan, u be to ka olu le kalan. Zeruzalɛmu dugu cira a saan 586 sanni Yezu Krista ka wolo.
Kitabu nin tilancogo
Dɔnkili fɔlɔ: Zeruzalɛmu labilara 1.1-22
Dɔnkili filanan: Masaba kɛr'a ka jama jugu bisigi ye 2.1-22
Dɔnkili sabanan: Jigi layɔrɔ be yen halibi 3.1-66
Dɔnkili naaninan: Zeruzalɛmu cɛnna 4.1-22
Dɔnkili duurunan: Jama be Masaba ka nɛɛma ɲini 5.1-22
dyu_Latn bam_Latn dyu_Latn dyu_Latn dyu_Latn dyu_Latn dyu_Latn dyu_Latn dyu_Latn bam_Latn dyu_Latn dyu_Latn dyu_Latn dyu_Latn dyu_Latn